{\setlength{\parindent}{0pt}													% ikke innrykk
\setlength{\parskip}{1.5ex plus 0.5ex minus 0.2ex}

\section*{Sammendrag}
Prosjektet inngår i et samarbeid mellom NTNU og Statoil, der målet er å sammenlikne karbondioksid og propan/etan som forkjølingsmedier i en LNG-prosess. Til grunn for oppgaven ligger Statoil og Lindes forskning i forbindelse med produksjon av flytende naturgass til havs, der årlig produksjon er satt til omtrent 7 millioner tonn LNG.

Det er laget en modell i Hysys for tretrinns forkjøling av naturgass med hydrokarboner. En tilsvarende prosess med karbondioksid som forkjølingsmedium er også modellert. Kjølekretsen med karbondioksid vil kreve et relativt stort kraftforbruk på grunn av lavt kritisk punkt og dermed høyt strupetap.\\ Følgende tiltak er innført for å redusere kraftforbruket:

\begin{itemize}
\item Mellomkjøling ved kompresjon
\item Ekstra kjøletrinn
\item Ekspansjon i turbin
\item Ekstern underkjøling
\end{itemize}

Tiltakene ga utslag i ulik grad, og \co2 viser seg å kunne være et konkuransedyktig kjølemedium på et flytende LNG-anlegg. Det bør imidlertid gjennomføres kostnadsanalyser i forbindelse med innføring av ekstra prosessutstyr.

Det er også sett på de to kjølemedienes følsomhet for endrede betingelser som omgivelsestemperatur og virkningsgrad.

Peng-Robinsons tilstandslikning er benyttet i simuleringsprogrammet. Ved hjelp av Span-Wagners tilstandslikning, som beskriver oppførselen til \co2 godt på en bred temperaturskala, har det vist seg at Peng-Robinsons likning medfører en usikkerhet i beregningene gjort nære kritisk punkt. Avviket er imidlertid svært lite.}